**Наредба за допълнение на Наредба № 18 от 3.12.2004 г. за регистрация на пристанищните оператори в Република България**

(обн., ДВ, бр. 109 от 2004 г., изм., бр. 62 от 2005 г., изм. и доп., бр. 75 от 2010 г., бр. 15 от 2014 г.)

### § 1. В чл. 5 се правят следните изменения и допълнения:

### 1. В ал. 1:

### а) в основния текст след абревиатурата „(ЕИК)“ се поставя наклонена черта и се добавя „код по БУЛСТАТ“;

### б) точка 2 се отменя;

### в) в точка 3, буква „а“ се отменя;

### г) точка 4 се изменя така:

###  „4. удостоверения от съответните компетентни органи, че пристанищният оператор няма задължения за данъци или вноски за социално осигуряване, съгласно законодателството на държавата, в която е установен. Когато пристанищният оператор е със седалище в Република България липсата на задължения по смисъла на чл. 162 от Данъчно-осигурителния процесуален кодекс към държавата и към община, установени с влязъл в сила акт на компетентен орган се установява чрез служебна проверка от Изпълнителна агенция „Морска администрация“.

###  е) в точка 5 след думите „търговецът – пристанищен оператор“ се добавя „регистриран в държава-членка на Европейския съюз“.

### 2. В ал. 2:

###  а) в точка 1 накрая се добавя: „за кораби, плаващи под знамето на държава – членка на Европейския съюз“;

###  б) в точка 2 думите „документите, които се изискват от раздел III на Наредба № 5 от 2004 г. за корабните документи (обн., ДВ, бр. 88 от 2004 г.; доп., бр. 109 от 2004 г.; изм. и доп., бр. 73 от 2005 г., бр. 9, 30 и 49 от 2009 г., бр. 54 от 2010 г., бр. 11 от 2011 г. и бр. 39 от 2013 г.) за български кораби, а“ се отменят;

###  в) в точка 3 думите „съгласно Наредба № 5 от 2004 г. за корабните документи и Наредба № 6 от 2012 г. за компетентност на морските лица в Република България (обн., ДВ, бр. 31 от 2012 г.; доп., бр. 81 от 2013 г.) се заменят със „за кораби, плаващи под знамето на държава – членка на Европейския съюз“;

###  г) в точка 4, буква „б“ думите „корабите“ се заменят с „кораби, плаващи под знамето на държава – членка на Европейския съюз“;

###  3. Алинея 8 се изменя така:

###  „(8) Длъжностните лица по вписванията по ал. 1 вписват оператора в регистъра на пристанищните оператори и издават удостоверение за регистрация което се изготвя в съответствие с образеца – приложение № 2, в 7-дневен срок от подаване на заявлението. При фактическа и правна сложност вписването и издаването на удостоверение за регистрация се извършва в 14-дневен срок от подаване на заявлението, а когато е необходимо да се съберат доказателства за съществени обстоятелства или да се даде възможност на други граждани и организации да се защитят, вписването и издаването на удостоверение се извършва до един месец от започване на производството.“;

###  4. Алинея 10 се отменя.

###  5. В ал. 13 думите „изпълнителният директор на Изпълнителна агенция „Морска администрация“ отказва“ се заменят с „длъжностните лица по вписванията по ал. 1 отказват“;

###  6. Алинея 14 се изменя така:

###  „(14) Отказът за вписване на оператора в регистъра на пристанищните оператори се постановява от длъжностните лица по вписванията по ал. 1 и може да бъде оспорван по административен ред пред изпълнителния директор на Изпълнителна агенция „Морска администрация“.

###  § 2. В приложение № 2 думите „към чл. 5, ал. 10“ се заменят с „към чл. 5, ал. 8“

###

**Ивайло Московски**

*Министър на транспорта,*

*информационните технологии и съобщенията*